Malhelbeka papageto

La Malhelbeka papageto (Forpus modestus) konata ankaŭ kiel Papageto de Sclater, estas specio de papageto en la familio Psittacidae. Ĝi estas la nomiga subspecio (F. m. modestus); krome estas alia subspecio: nome Forpus modestus sclateri.

 Subspecioj 
+NomoAspektoTeritorioMalhelbeka papageto aŭ  Papageto de Sclater
(Forpus modestus modestus)Tipe 12–12,5 centimetrojn longaj kaj pezas 30–35 gramojn. La korpo estas plejparte malhelverda ĝis flavecverda; la okuloj estas malhelbrunaj kaj la piedoj estas malhelgrizaj. La supra mandiblo estas malhelgriza dum la malsupra estas helpersikkolora. Malhelbekaj papagetoj estas sekse dimorfaj: maskloj havas bluviolkolorajn plumojn sur sia malsupra dorso, pugo, primaraj kaj sekundaraj kovriloj, primaraj kaj sekundaraj plumoj, kaj subflugilaj kovriloj. Inoj ne havas bluajn markojn kaj havas pli brile flavecverdajn frunton, antaŭkronon kaj vangojn. Kiel ĉiuj papagoj, malhelbekaj papagetoj montras zigodaktilecon: du piedfingroj frontas antaŭen kaj du piedfingroj frontas malantaŭen. Junuloj aspektas kiel plenkreskuloj, kun pli obtuzaj koloroj. Maskloj havas verdajn plumojn mikse kun siaj bluaj markoj.el Belém, Pará, norda Brazilo, okcidente ĝis sudorienta Kolombio, suden ĝis orienta Peruo, okcidenta Brazilo, kaj norda BolivioF. m. sclateriKompare kun la nomiga subspecio, maskloj estas pli palverdaj kaj havas pli palbluajn makulojn. Ankaŭ inoj estas pli palaj, precipe ĉe la brusto.Franca Gujano, okcidenta Gujano, orienta kaj suda Venezuelo, kaj norda Brazilo ĝis orienta Kolombio

 Distribuado kaj habitato 
La malhelbeka papageto troviĝas en la Amazona Pluvarbaro en Sudameriko, kie ĝi estas surloke sufiĉe ofta; ĝi ankaŭ troviĝas en Andoj kaj la amazoniaj montetoj, la fluejo de la Amazona rivero, kaj la insulo Marajo.

Malhelbekaj papagetoj preferas randojn kaj maldensejojn de tropikaj pluvarbaroj, riverbordajn zonojn, duarangajn vivejojn kaj savanojn. Ili ŝajne preferas laŭsezone inundiĝantajn arbarojn. Ili ne troviĝas je altitudoj pli altaj ol 1 000 metroj super marnivelo.

 Konservado 
Laŭ la IUCN Ruĝa Listo, malhelbekaj papagetoj estas specio Malplej Zorgiga. BirdLife International (2016). "Forpus modestus". IUCN Red List of Threatened Species. 2016: e.T22685940A93093262. doi:10.2305/IUCN.UK.2016-3.RLTS.T22685940A93093262.en. Alirita la 12an de Novembro 2021.  Ilia populacigrando estas nekonata, sed oni supozas, ke ĝi estas stabila.

 Minacoj 
Malkiel multaj membroj de la genro Forpus, ili ne estas kaptitaj por la internacia papagkomerco, kaj ili estas relative nedamaĝitaj pro senarbarigo. Estas multaj protektitaj areoj tra sia teritorio.

 Kutimaro 

 Sociemo 
Malhelbekaj papagetoj kutime troviĝas en aroj de ĝis 100 birdoj ekster sia reprodukta sezono; alie, ili videblas plejparte en paroj. Ili estas tre sociemaj kaj okulfrapaj en sia vivejo. Vokoj estas altaj notoj aŭ mallaŭtaj siblaj sonoj, faritaj dum flugo aŭ ripozado.

 Reproduktado 
Malhelbekaj papagetoj tipe reproduktiĝas dum julio. La grandeco de la ovodemetado estas nekonata, sed la ovoj estas malgrandaj, blankaj kaj proksimume sferaj. Ili nestas en arbaj kavaĵoj aŭ similaj strukturoj.

 Manĝado 
La dieto de la Malhelbekaj papagetoj konsistas el proksimume 10% da semoj, burĝonoj kaj floroj, kaj 90% da beroj kaj fruktoj. Ankaŭ herbo estas foje manĝata. Oni observis ankaŭ, ke Malhelbekaj papagetoj manĝas argilon kiel ĉefan fonton de mineraloj.

 Taksonomio 
La malbrufbeka papageto iam estis priskribita per la nomo Forpus sclateri fare de Jean Cabanis en 1849, sed poste reasignita al la genro Psittacula kiel Psittacula modesta fare de George Robert Gray en 1859. Tamen, ĉar la nomo modesta estis asignita al almenaŭ du proksime rilataj birdoj de la genro Psittacula, la malhelbeka papageto estis reŝanĝita al F. sclateri. Ekde 2006, la duvorta nomo por la malhelbeka papageto estas Forpus modestus, kaj F. m. sclateri estas subspecio.

Oni sugestis, ke la malhelbeka papageto estas baza kompare al ĉiuj aliaj specioj de la genro Forpus, bazite sur diversiĝo kaj speciiĝaj indicoj kaj padronoj.

Referencoj

Eksteraj ligiloj

Parrot Information & Resources 
World Parrot Trust  Parrot Encyclopedia: species profile
Neotropical Birds de Cornell Lab of Ornithology: species profile
eBird by Cornell Lab of Ornithology: species profile

Kategorio:Papagedoj
Kategorio:Birdoj de Kolombio
Kategorio:Birdoj de Venezuelo
Kategorio:Birdoj de Peruo
Kategorio:Birdoj de Bolivio
Kategorio:Birdoj de Brazilo
Kategorio:Birdoj de Sudameriko